**ӘЛ-ФАРАБИ АТЫНДАҒЫ ҚАЗАҚ ҰЛТТЫҚ УНИВЕРСИТЕТІ**

**ЗАҢ ФАКУЛЬТЕТІ**

**Азаматтық құқық және азаматтық іс жүргізу, еңбек құқығы кафедрасы**

|  |  |
| --- | --- |
|  |  |

**GPP3308 Азаматтық іс жүргізу құқығы(жалпы бөлім)**

6B04205 – «Құқықтану» білім беру бағдарламасы

**ҚОРЫТЫНДЫ ЕМТИХАН БАҒДАРЛАМАСЫ**

**АЛМАТЫ, 2023**

6B04205 – «Құқықтану» білім беру бағдарламасы оқу жоспарының негізінде жасалынды

Құрастырған - аға оқытушы,құқық магистрі А.А.Урисбаева

Азаматтық құқық және азаматтық іс жүргізу, еңбек құқығы кафедрасының мәжілісінде қаралып ұсынылды.

 «22» 06 2023 ж. №39 Хаттама

Кафедра меңгерушісі,

з.ғ.д.,профессор \_\_\_\_\_\_\_\_\_\_\_\_\_\_\_\_ Тыныбеков С.Т.

**Кіріспе**

6B04205 – «Құқықтану» білім беру бағдарламасы бойынша бакалавриаттың білім алу бағдарламасын игеру ҚР Мемлекеттік жалпыға міндетті білім стандартына және академиялық саясатқа сәйкес, пәнді оқып игеру емтиханды тапсырудан тұратын қорытынды баұылаумен аяқталады. . Емтихан- қорытынды бақылауға бакалавриаттың оқу бағдарламалары мен оқу жұмыс жоспарына сәйкес, пән бойынша білім алу процесін аяқтап тиісті балл жинаған студенттер ғана жіберіледі. Емтихан академиялық күнтізбеде және оқу жұмыс жоспарында көрсетілген мерзімдерде өткізіледі.

Қанағаттанарлықсыз баға алған студенттерге осы кезеңдегі қорытынды бақылауды кайта тапсыруға тек ақылы түрде кредит төлеп, қайта оқу арқылы рұқсат етіледі. Аппеляция беру қарастырылған. Емтихан нәтижесі бойынша қанағаттанарлықсыз баға алған студент бұйрығымен қайтадан оқуға тіркеледі, егер емтиханнан 25 балл алса онда қайта тапсыру FX қайта тапсырылады. Қанағаттанарлықсыз баға алғаннан кейінгі берілген денсаулық жағдайына байланысты құжаттар қарастырылмайды.

Бағаны көтермелеу мақсатында емтиханды қайта тапсыруға жол берілмейді.

Емтихан сұрақтары тексерістен өтіп бекітіледі. Биылғы оқу жылының ерекшеліне байланысты БП МК циклындағы пәндер Универ жүйесінде тест тапсыру арқылы қабылданады. Тест сұрақтары Нұсқаулықпен бекітілген үлгідегі үш деңгейдегі осы оқу жоспарындағы тақырыптармен қамтылған 150 сұрақтан 1 дұрыс жауапппен құрылған .

 **Емтихан тапсыру бойынша нұсқаулық:**

1.Пән бойынша қорытынды бақылау - тест түрінде UNIVER жүйесінде өткізіледі. Тест қабылдау барысы – автоматты прокторинг жүйесімен бақыланады, проктор немесе оқытушының қадағалауымен (егер прокторинг болмаса).

2. **Маңызды** – емтихан міндетті түрде алдын ала бекітілген кестеге сәйкес жүргізілед, ол туралы алдын ала оқытушылар мен студенттерге мәлім болуы керек.

3.Аттестациялық ведомостьқа қорытында баға тест аяқталғаннан кейін автоматты түрде түседі:

 •48 сағат ішінде бекітілуге жатады Онлайн прокторинг режимі бойынша тексеру жүргізу барысында балл қою уақыты ұзартылуы мүмкін.

4.Тестің түрі- көптік таңдау, 1 дұрыс жауапппен

5. Univer АЖ тест сұрақтарының саны – 40 сұрақтан келеді. 1 мүмкіндік беріледі. Тестің өту уақыты- 90 минут.

6. Univer АЖ тест сұрақтары- автоматты түрде генерацияланады

7.Univer АЖ тест сұрақтарын дұрыс жауаптың кілттері арқылы автоматты түрде тексереді

8.Студент емтиханға кіруге 30 минут бұрын дайындалуы керек. Ол прокторингтің талабы.

9. Тест қорытындысы прокторинг нәтижесінде қайта қаралуы мүмкін. Егер студент тест өту тәртібін бұзған болса, онда алған бағасы жойылуға жатады

10. Студент емтиханның өтуіне байланысты қосымша нұсқаулықтар мен ережелерді Универ жүйесіндегі сілтемелер арқылы қарай алады

 **Бағалау саясаты**

Критериалды бағалау: дескрипторларға сәйкес оқыту нәтижелерін бағалау, аралық бақылау мен емтихандарда құзыреттіліктің (мақсатпен көрсетілген оқыту нәтижелерінің) қалыптасуын тексеру.

Жиынтық бағалау: аудиторияда жұмыс белсенділігін және қатысуын бағалау; орындалған тапсырманы, СӨЖ-ді (жоба / кейс / бағдарлама/...) бағалау. Қорытынды бағаны есептеу формуласы ұсынылады.

Пән бойынша қорытынды баға келесі формула бойынша есептеледі: $\frac{РК1+МТ+РК2}{3}∙0,6+ИК∙0,4$. Мұнда АБ – аралық бақылау; МТ – аралық емтихан (мидтерм); ҚБ – қорытынды бақылау (емтихан).

|  |  |  |  |
| --- | --- | --- | --- |
| Әріптік жүйе бойынша баға | Сандық эквивалент | Баллдары (%-дық көрсеткіші) | Дәстүрлі жүйе бойынша баға |
| А | 4,0 | 95-100 | Өте жақсы |
| А- | 3,67 | 90-94 |
| В+ | 3,33 | 85-89 | Жақсы |
| В | 3,0 | 80-84 |
| В- | 2,67 | 75-79 |
| С+ | 2,33 | 70-74 |
| С | 2,0 | 65-69 | Қанағаттанарлық |
| С- | 1,67 | 60-64 |
| D+ | 1,33 | 55-59 |
| D- | 1,0 | 50-54 |
| FX | 0,5 | 25-49 | Қанағаттанарлықсыз |
| F | 0 | 0-24 |

**Азаматтық іс жүргізу құқығы жалпы бөлім**

 **Емтихан сұрақтары қамтылатын тақырыптар**

**1 Тақырып. Азаматтық іс жүргізу құқығының құқық саласы ретіндегі түсінігі(өзекті мәселелері).**

Мемлекеттік бағдарламасы аясында азаматтық іс жүргізу құқығы ғылымының мақсаттары.

 Қазақстан Республикасы Конституциясы бойынша сот билігі және сотқа жолдану құқығы. Азаматтар мен ұйымдардың заңды мүдделері мен құқықтарын қорғау нысандары. Қоғамдық қатынастардың жаңару жағдайларында азаматтық істер бойынша сот әділдігінің ролі.

 Азаматтық іс жүргізу нысанының мәні, негізгі белгілері және маңызы.

 Азаматтық іс жүргізу құқығының түсінігі. Азаматтық іс жүргізу құқығының пәні, әдістері, жүйесі. Азаматтық сот өндірісінің түсінігі. Азаматтық іс жүргізу нысаны (түсінігі, мәні, негізгі белгілері және азаматтық істі қарап шешудегі маңызы).

 Азаматтық іс жүргізу құқығының азаматтық, отбасылық, еңбек, конституциялық, әкімшілік құқықпен, қылмыстық іс жүргізу құқығымен және басқа құқық салаларымен байланысы.

 Азаматтық іс жүргізу құқығының қайнар көздері.Жекелеген елдердің азаматтық іс жүргізу қайнар көздері. Азаматтық іс жүргізу нормалары, олардың құрылымы, уақытта және кеңістікте әрекет етуі.

 Азаматтық сот өндірісінің мақсаттары және түрлері. Азаматтық іс жүргізудің сатылары.

 **2 Тақырып. Азаматтық іс жүргізу құқығының қағидалары**

Қазақстан Республикасының Конституциясындағы сот әділдігінің демократиялық негіздері.

 Азаматтық іс жүргізу ққұқығы қағидаларының түсінігі, олардың маңызы және жүйесі. Азаматтық іс жүргізу құқығы қағидаларын жіктеу мәселелері. Азаматтық іс жүргізу қағидаларының ара қатынасы. Жалпықұқықтық заңдылық қағидасы және оның азаматтық іс жүргізуде жүзеге асырылуы.

 Азаматтық істер бойынша ұйымдастырушы функционалдық қағидалар:

 Сот әділдігін тек қана соттың жүзеге асыруы, соттардың тәуелсіздігі және олардың тек заңға бағынуы, Азаматтық істердің жеке дара және алқалы құрамда қаралуы, азаматтар мен ұйымдардың заң және сот алдында теңдігі, жариялылық қағидасы, іс жүргізу тілі қағидасы.

 Азаматтық істер бойынша функционалдық қағидалары: Диспозитивтік қағидасы, айтысушылық қағидасы, тараптардың іс жүргізудегі теңдігі, ауызшалық, тікелейлік қағидалары.

 Шет елдердің азаматтық іс жүргізуінің негізгі ерекшеліктері.

**3.Тақырып Азаматтық іс жүргізу құқыққатынастары және олардың субъектілері (өзекті мәселелері).**

 Азаматтық іс жүргізу құқыққатынастарының түсінігі, олардың ерекшеліктері. Азаматтық іс жүргізу құқыққатынастарының пайда болуының алғышарттары және олардың мазмұны. Азаматтық іс жүргізу құқыққатынастарының материалдық құқыққатынастардан айырмашылығы.

 Азаматтық іс жүргізу құқыққатынастарының субъектілері және олардың жіктелуі.

 Сот азаматтық іс жүргізу құқыққатынастарының міндетті субъектісі ретінде. Соттың құқықтық жағдайы. Соттың құрамы. Сот қызметінің өнегелік негіздері.

 Іске қатысушы тұлғалар және іс жүргізудің басқа да қатысушылары азаматтық іс жүргізу құқыққатынастарының субъектілері ретінде. Іске қатысушы тұлғалардың түсінігі және құрамы. Іске қатысушылардың құқықтары мен міндетері. Азаматтық іс жүргізу құқыққабілеттігі және әрекетқабілеттігі.

**4.Тақырып Азаматтық іс жүргізудегі тараптар.**

Азаматтық іс жүргізудегі тараптардың түсінігі, олардың іс жүргізудегі құқықтары мен міндеттері.

 Іс жүргізудегі бірлесіп қатысушылық, түрлері, негіздері және мақсаты. Міндетті бірлесіп қатысушылық, факультативті бірлесіп қатысушылық. Бірлесіп қатысушылырдың құқықтары мен міндеттері.

 Тиісті емес жауапкердің түсінігі, оларды ауыстыру шарттары мен тәртібі. Тиісті емес жауапкерді ауыстырудың іс жүргізу құқықмирасқорлығынан айырмашылығы.

 Іс жүргізу құқықмирасқорлығы, түсінігі, пайда болу негіздері. Құқықмирасқорының іс жүргізуге кіруге кіру тәртібі, оның құқықтық жағдайы.

 **5.Тақырып Азаматтық іс жүргізудегі үшінші тұлғалар.**

Азаматтық іс жүргізудегі үшінші тұлғалардың түсінігі. Олардың түрлері. Дау нысанасына дербес талап мәлімдейтін үшінші тұлғалар. Олардың іс жүргізуге кіру тәртібі және негіздері. Дау нысанасына дербес талап мәлімдейтін үшінші тұлғалардың іс жүргізу құқықтары мен міндеттері.

 Дау нысанасына дербес талап мәлімдейтін үшінші тұлғалардың бірлесіп қатысушы талапкерден айырмашылығы.

 Дау нысанасына дербес талап мәлімдемейтін үшінші тұлғалар. Олардың іс жүргізуге кіру тәртібі және негіздері. Дау нысанасына дербес талап мәлімдемейтін үшінші тұлғалардың іс жүргізу құқықтары мен міндеттері.

 Дау нысанасына дербес талап мәлімдемейтін үшінші тұлғалардың бірлесіп қатысушы талапкерлер мен бірлесіп қатысушы жауапкерлерден айырмашылығы.

**6.Тақырып** **Азаматтық іс жүргізуге прокурордың қатысуы**

Азаматтық іс жургізуге (процеске) прокурордың қатысуы.Қазақстан Республикасының Конституциясына және "Қазақстан Республикасының прокуратура туралы" Заңына сәйкес прокуратура органдарының алдында тұрған маңызды міндеттер.

Іс бойынша қорытынды беру үшін прокурордың процеске қатысуы.

Сот қаулыларын орындау сатысында прокурор сот шешімдерінің уақтылы және заңды орындалуына қадағалауды жүзеге асыруы.

Азаматтық істерді қайта қарау сатыдағы сотта прокурор процеске қатысу нысанына қарамастан іс бойынша қорытынды беруі.

**7 Тақырып Сотта өкілдік ету.**

 Соттағы өкілдіктің түсінігі.Өкілдік ету негіздері. Өкілдіктің түрлері.Тапсырма бойынша өкілдік ету. Заңды өкілдік.

 Соттағы өкілдің өкілеттіктері. Өкілдің өкілеттілік көлемі және оны рәсімдеу. Сотта өкіл бола алмайтын тұлғалар.

Жалпы процессуалдың заңға сәйкес азаматтар өз істерін сотта өздері немесе өкілдері арқылы жүргізуге құқылы және азаматтық іске өзінің қатысуы оның бұл іс бойынша өкілі болу құқығынан айырмайды (ҚР АПКі 58бабының 1бөлігі).Өкілдік басқа адамның (өкілдік берушінің) атымен бір адамның (өкілдің) сенімхатқа, заңдарға, сот шешіміне не әкімшілік құжатқа негізделген өкілеттігі күшімен жасаған мәмілесі өкілдік берушінің азаматтық құқықтары мен міндеттерін тікелей туғызады, өзгертеді және тоқтатады. Өкілеттік өкілдің әрекет жасаған жағдайынан да көрінуі мүмкін. Мысалы, бөлшек сауда жүйесіндегі сатушы, кассир, т.б. Өкіл жасаған мәміле бойынша тікелей өкілдік берушіде құқықтар мен міндеттер пайда болады. Әрекет қабілеттілігі жоқ адамдардың атынан мәмілелерді олардың заңды өкілдері мен қорғаншылары жасайды (атаанасы, асырап алушылар).

**8 Тақырып Сот шығындары**

Азаматтық іс жүргізудегі сот шығындарының түсінігі және түрлері. Мемлекеттік баж салығы.

 Іс бойынша іс жүргізуге байланысты шығындар. Куәларға, сарапшыларға, мамандарға және аудармашыларға төленуге тиісті сомалар. Сол жерде қарау жүргізілуге байланысты, заттай дәлелдемелерді сақтауға байланысты, жауапкерді іздестіру жөніндегі шығындар, іс бойынша жарияланымдар мен хабарландыруға байланысты, тараптарға хабарлау және оларды сотқа шақыру жөніндегі, тараптар мен үшінші тұлғалардың жолақысы және олардың сотқа келуіне байланысты шеккен тұрғын жайды жалға алу жөніндегі шығындар, сонымен қатар өкілдердің көмегіне ақы төлеу, соттың шешімдерін, үкімдерін, ұйғарымдарын және қаулыларын орындауға байланысты шығындар.

 Сот шығындарын өтеуден босату. Сот шығындарын тараптардың арасында бөлу.

**9 Тақырып Процессуалды мерзімдер**

Іс жүргізу мерзімдерінің түсінігі және олардың маңызы. Іс жүргізу мерзімдерінің түрлері. Іс жүргізу әрекеттерін жүргізу мерзімдерін есептеу. Іс жүргізу мерзімдерінің аяқталуы.

 Мерзімдерді өткізіп алу салдары. Іс жүргізу мерзімдерін тоқтата тұру. Іс жүргізу мерзімдерін ұзарту және қалпына келтіру.

 Сот тағайындаған мерзімдерді ұзарту тәртібі. Мерзімдерді қалпына келтіру тәртібі.

**10Тақырып**  **Азаматтық істердің ведомствалық бағыныстылығы.**

**Азаматтық істердің соттылығы**

Ведомстволық бағыныстылықтың түсінігі, оның түрлері. Азаматтық істердің сотқа ведомстволық бағыныстылығы. (түсінігі, маңызы), оның жалпы ережелері. Талап арқылы жүргізілетін істердің соттың қарауына жатуы.

 Ерекше талап арқылы жүргізілетін істердің ведомстволық бағыныстылығы. Ерекше іс жүргізудің ведомстволық бағыныстылығы. Өзара бір-бірімен байланысты бірнеше талаптардың ведомстволық бағыныстылығы.

 Дауды аралық соттың қарауына беру. Соттың ведомстволық бағыныстылығының басымдылығы.

 Соттылықтың түсінігі және түрлері. Оның ведомстволық бағыныстылықтан айырмашылығы.

 Топтық соттылық. Аудандық (қалалық) және оларға теңестірілген соттардың қарауына жататын азаматтық істер.

**11Тақырып Азаматтық іс жүргізудегі дәлелдеу және дәлелдемелер**

 Соттық дәлелдеудің түсінігі және мақсаты. Сот дәлелдемелерінің түсінігі. Нақты деректер және дәлелдеу тәсілдері. Дәлелдеме ретінде жол беруге болмайтын нақты деректер.

 Дәлелдемелік нақты деректер. Дәлелдеу пәнінің түсінігі. Нақты азаматтық істер бойынша дәлелдеу пәнін анықтау. Дәлелдеуді қажет ететін нақты деректер шеңберін анықтауда тараптардың, прокурордың және соттың белсенділігі. Дәлелденуге жатпайтын деректер.

 Дәлелдеу міндетін бөлу. Іс үшін маңызы бар деректерді растайтын дәлелдемелерді сұратып алудағы соттың белсенді ролі. Дәлелдемелік презумпция (түсінігі және маңызы).

 Дәлелдемелердің жіктелуі: алғашқы және туынды, тікелей және жанама, ауызша және жазбаша, жеке және заттай.

 Дәлелдемелердің қатыстылығы және дәлелдемелерге жол беру. Дәлелдемелерді бағалау.

 Дәлелдеу тәсілдерінің түрлері. Тараптардың және үшінші тұлғалардың түсініктемелері. Тараптың мойындауы дәлелдеу тәсілі ретінде.

 Куәлардың жауаптары. Куәдан жауап алудың іс жүргізу тәртібі. Куәнің құқықтары мен міндеттері.

 Жазбаша дәлелдемелер. Жазбаша дәлелдемелердің түрлері. Іске қатыспайтын тұлғалардан және басқа тараптан жазбаша дәлелдемелерді талап етіп алу тәртібі.

 Заттай дәлелдемелер, олардың жазбаша дәлелдемелерден айырмашылығы. Сақтау және қарау тәртібі. Заттай дәлелдемені тұрған жерінде қарау, қарау хаттамасы.

 Сараптама, оны тағайындау негіздері. Сот сараптамасын жүргізу тәртібі. Сарапшының қорытындысы, оның мазмұны. Сарапшының іс жүргізу құқықтары мен міндеттері. Комиссиялық және кешенді сараптама. Қосымша және қайталама сараптама. Іс жүргізуге мамандарды тарту.

 Дәлелдемелерді қамтамасыз ету. Дәлелдемелерді қамтамасыз ету негіздері және тәртібі.

 Сот тапсырмалары. Тапсырманы берудің тәртібі және сот тапсырмасын орындау.

 **12Тақырып Талап.**

Талап арқылы іс жүргізудің түсінігі және мәні. Талаптың түсінігі. Талаптың элементтері. Талап түрлері. Мойындау туралы талап. Өндіріп алу турулы талап. Құқыққатынасты өзгерту туралы талап. Талапқа құқық және талап беру құқығы, талапты қанағаттандыруға құқық.

Жауапкердің талапқа қарсы қорғану тәсілдері, талапқа қарсылық (іс жүргізу қарсылығы және материалдық құқықтық). Қарсы талап. Қарсы талапты қабылдаудың тәртібі мен шарттары. Құқықты қорғаудағы талаптық тәсілдерге билік ету. (талапты өзгерту, талаптан бас тарту, бітімгершілік келісім).

Талап қоюды қамтамасыз ету. Қамтамасыз ету шаралары, тәртібі және талап қоюды қамтамасыз етудің күшін жою. Талап қоюды қамтамасыз етудің бір түрін екінші түріне ауыстыру. Азаматтық істі сотта қозғау Азаматтық істі сотта қарауға әзірлеу Сотта іс қарау Соттың бірінші инстанциясының қаулылары

**Ұсынылғын әдебиеттер тізімі**

**А.Негізгі әдебиеттер:**

1.Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «adilet.kz»,2023ж.

2. Қазақстан Республикасының 2015-шы жылғы 31-ші қазандағы Азаматтық процестік кодексі., эл.база «adilet.kz»,2023ж.

3. Мохов А.А., Воронцова И.В., Семёнова С.Ю. Гражданский процесс (гражданское процессуальное право),электронный учебник России. 2017

4.Алтаев М.О.,Сардаров Ч.С.. Грaждaнское процессуaльное прaво РК.,Учебное пособие.,-Шымкент:Мирас,2018-304с.

 5.Урисбаева А.,Муксинова А.Т. Азаматтық іс жүргізу, жалпы бөлім,Оқулық,Қазақ Университеті/Алматы,-2018

6.Егембердиев Т.Е. ҚР aзaмaттық іс жүргізу құқығы., Aстaнa.,2009ж.

7.Бaймолдинa З.Х. Грaждaнское процессуaльное прaво РК., -A.,Т.1,2.,2001г.

**Б.Қосымша әдебиеттер:**

1.Абдуллина З.К. Подготовка гражданских дел к судебному разбирательству. Алматы: АтиСО, 1998 г. 2019ж.

2.Аргунов В.Н. Участие прокурора в гражданском процессе, Изд. МГУ, 1991г.

3.Аргунов В.Н. Участие третьих лиц в гражданском процессе. –М.,1991.

4.Алексеева Л.Б., Жуйков В.М., Лукашук И.И. Международные нормы о правах человека и применение их судами. – М., 1996.

5.Гражданский процесс. – М,2008г. Под ред. Треушникова М.С.

6.Гражданский процесс. – М, 1993 г. Под ред. Шакарян М.С.

**В.Нормативтік-құқықтық актілер тізімі:**

1. Қазақстан Республикасының Конституциясы. 30 тамыз 1995 жыл.өзгертулер мен толықтыруларымен бірге, эл.база «adilet.kz»,2023ж.

2. Қазақстан Республикасының «Сот жүйесі және Қазақстан Республикасындағы соттардың мәртебесің туралы Конституциялық заңы. 25 желтоқсан 2022 жыл. өзгертулер мен толықтыруларымен бірге, эл.база «adilet.kz»,2023ж.

3. Қазақстан Республикасының Азаматтық процестік кодексі.31.10.2015ж., эл.база «adilet.kz»,2023ж.